
Naslov: Odkrili redek rimski kamniti relief
Napoved za voditelja:

Arheologi so pred dvema letoma ob gradnji električnega kablovoda na Gornjem Pijavškem odkrili dve reliefno okrašeni rimskodobni marmorni plošči. Po opravljenem 3D skeniranju se je izkazalo, da sta plošči del istega kamna, ki predstavlja vogalni kamen rimskega nagrobnega spomenika, najverjetneje baze grobne edikule. Zdaj so to izjemno najdbo, ki bo prispevala k poznavanju rimske provincialne umetnosti in materialne kulture, predali Posavskemu muzeju, kjer upajo, da jo bodo lahko kmalu predstavili obiskovalcem.
T- Iz Brežic GORAN ROVAN /

X- Snemalec in montažer Tomi Naglič /

X- fotografije: Arhos d.o.o. /
Najdeni marmorni relief je bil veliko presenečenje tudi za arheologe, saj rimskega najdišča v Gornjem Pijavškem niso pričakovali.

T- ALENKA JOVANOVIĆ /
X- arheologinja Arhos d.o.o. /

»Dejansko je za nas najdba bila presenečenje, kajti na levem bregu Save je kr nekaj rimskodobnih najdišč, vil rustik, na desnem bregu Save takih najdišč na tem območju doslej ni bilo znanih.«
T- dr. BOJAN DJURIĆ /
X- prof. za klasično arheologijo na FF v Ljubljani /

»Gre za visoko kvaliteten izdelek, provincialen. Je presenetljiva najdba prav zaradi tega, ker je nepričakovana. Tako daleč od pravzaprav vira in kamna in delavnice, ki je to izdelala.«

Arheologi predvidevajo, da gre najverjetneje za del manjšega grobišča. Najdba pa je redka tudi zaradi same reliefne podobe.
T- dr. BOJAN DJURIĆ /
X- prof. za klasično arheologijo na FF v Ljubljani /

»Vsebina je pa takozvani žalujoči Erot al pa, temu se je rekl v antiki Eros Tanatos, ob strani pa dateljnova palma. Dateljnova palma, ki je zelo redek motiv.«
Del nagrobnega rimskega spomenika predstavlja pomembno pridobitev v zakladnici Posavskega muzeja, kjer bo zagotovo kmalu našel svoje mesto. 
T- ALENKA ČERNELIČ KROŠELJ /
X- direktorica Posavskega muzeja Brežice /

»Imamo nekaj dela še s konzerviranjem in pa sestavljanjem. Potem bi ga pa radi čimprej umestili v stalno razstavo, da v bistvu ne čaka v nekem depoju.«
